OzLabs/hebrew-wiki-articles huggingface dataset:
Justicia

Justicia (באנגלית: Justice, ובעברית: צדק) הוא סינגל שהוקלט על ידי הזמר הלטיני סילבסטרה דנגונד, ביחד עם זמרת הרגאטון הדומיניקנית נאטי נטשה. השיר יצא לאור ב-29 ביוני 2018, כסינגל שלא מתוך אלבום, על ידי חברת התקליטים סוני מיוזיק לטין. זהו שיתוף הפעולה הראשון בין דנגונד לנטשה.<ref></ref>

השיר הגיע למקום החמישי במצעד האירפליי הלטיני, והשמיני במצעד שירי הפופ הלטיניים.

== רקע וכתיבה ==
השיר נכתב על ידי נאטי נטשה, סילבסטרה דנגונד ודדי יאנקי. בארצות הברית זכה השיר להצלחה נאה כאשר איגוד תעשיית ההקלטות האמריקאי (RIAA) העניק לו את תואר הזהב הלטיני, על סך מכירות של כ-20,000 עותקים במדינה בסך הכל. בשנת 2022 העניקו לו את תואר הפלטינה הלטינית המשושת, על מכירות של למעלה מ-360,000 עותקים במדינה.

הנושא בו עוסק השיר הוא בגידה, חוסר אמון וצדק.<ref name=":0"></ref> במסגרת השיר, נטשה ודנגונד הם בני זוג ובאחד הערבים בו היא מחכה לו שיצטרף לארוחת הערב, היא מגלה שהוא לא הגיע והוא הותיר אותה לבדה.<ref name=":0" /> בהמשך, היא מגלה שהוא בגד בה עם מישהי אחרת ובעקבות כך היא עושה מעשה וגורמת לצדק לקרות.<ref name=":0" />

== וידאו קליפ ==
הווידאו קליפ הנלווה שיצא עבור השיר פורסם ב-13 ביולי 2018 בערוץ היוטיוב של סילבסטרה דנגונד. בתחילת הקליפ ניתן לראות את נאטי נטשה יושבת עם עצמה, כשהיא מחכה לבן זוגה שיגיע לארוחת הערב. הוא לא מגיע, ובעקבות כך עוזבת נטשה את הביתה עם מזוודה.

נכון ליוני 2020, מונה הצפיות של הקליפ עומד על כ-495 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 6× <small>(לטיני)</small>
|360,000<small></small>
|-
! colspan="3" |סיכום
|-
!בכל העולם
|
|618,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|29 ביוני 2018
|הזרמת מוזיקה • הורדה דיגיטלית
|סוני לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על בגידה: זוגיות
קטגוריה:שירים על בגידה: מעילה באמון
קטגוריה:סינגלים בהוצאת סוני מיוזיק לטין
נל האמפריז

קבר נל ודייוויד האמפריז
מרי אלן "נל" המפריז (באנגלית: Mary Ellen "Nell" Humphreys, לבית ריילי; 28 באפריל 1871 – 2 בדצמבר 1939) הייתה מהפכנית אירית, מנהיגה בקומן נה מאן וחברת מועצת העיר דבלין, שהייתה פעילה בתקופת 1916–1923.

== ביוגרפיה ==
האמפריז נולדה בבאלילונגפורד, במחוז קרי, לריצ'רד ריילי ואלן מנגאן. היא הייתה אחותו של מנהיג מרידת חג הפסחא של 1916 מייקל אוריילי, שהיה מכונה "ה-אוריילי", ושל הפעילה הרפובליקנית אנו אוריילי. היא נישאה לד"ר דייוויד האמפריז מלימריק בשנת 1895. בניה היו דיק האמפריז, חבר במתנדבים האירים, אשר השתתף במרידת הפסחא, ואמט, אשר גם הוא נעצר במהלך מלחמת העצמאות האירית. בתה, שילה האמפריז, הייתה מנהיגה של קומאן נא מאן ופעילה רפובליקנית.

בעקבות מותו של אחיה בקרב, כשהוא כיסה על הנסיגה ממטה המרידה בבית הדואר המרכזי, נעצרה האמפריז ונכלאה קודם בכלא קילמיינהאם ואחר כך בכלא מאונטג'וי, בהתחלה, היא הייתה בכליאת יום, והרשו לה לשוב לביתה כל ערב, אך לאחר זמן קצר נשארה בכלא. על פי בתה, שילה, היא לא הייתה אז פעילה פוליטית, היא הייתה אלמנה בת 45 שרצתה לטפל בילדיה ובגינתה. למעשה, מעורבותה היחידה בהתקוממות של 1916 הייתה כשהלכה לבית הדואר כדי לנסות ולשכנע את בנה, דיק, בן ה-19, לשוב הביתה. הוא סירב, אך כשפטריק פירס התערב לטובת אמו, הוא נענה לה. עם זאת, הוא בכל זאת נעצר ונכלא לאחר כניעת המורדים. אירועי התקופה עוררו אותה לרדיקליות ולמעורבות גדולה יותר. במכתב לאחותה מהכלא, היא כתבה ""אנחנו מנודים על ידי כמעט כל מכרינו... אך לא אכפת לי מזה. זוהי תקופה נהדרת לחיות בה... תאמרי שאני הרואית ואבסורדית, אבל זה מה שאני מרגישה". היא הפכה את האירית לשפה המדוברת בביתה, הצטרפה לשין פיין, ולסניף ראנלה של קומן נה מאן בשנת 1919 ופעלה למען עצמאות אירלנד, ולמען שוויון עבור נשים כפי שהובטח בחוקה האירית שהייתה בבסיס הצהרת העצמאות שהובילה להתקוממות באותה השנה. היא נבחרה למועצת העיר דבלין בשנת 1920. במהלך מלחמת העצמאות, פשטו על ביתה לפחות פעם אחת, עצרו את בנה וחברים רפובליקנים אחרים. במהלך מלחמת האזרחים היא נעצרה וישבה בכלא מנובמבר 1922 עד יולי 1923, ונטלה חלק בשביתות הרעב של האסירים הרפובליקנים, ובפעולות אחרות, כמו הקמת בריקדות בתאים. היא הושמה על כך בבידוד. חלק מהזמן הייתה כלואה יחד עם בתה, שילה, ואחותה, אנו.

הפוליטיקה הרפובליקנית של נל עמדה בסתירה לפוליטיקה המרכזית יותר של משפחת בעלה, ההאמפריז מלימריק, שהיו בעד מדינת אירלנד החופשית, וילדיה גדלו עם קרובי משפחתה מצד אוריילי. היא עמדה בניגוד מוחלט לפוליטיקה הפרו-בריטית (בעד איחוד אירלנד תחת שלטון בריטי) של סביבתה האמידה בדרום דבלין.

זמן קצר לפני מותה ב-1939 היא הזמינה חלון ויטראז' של הארי קלארק עבור כלא מאונטג'וי, שם הייתה אסירה פוליטית החלון נמצא שם עדיין, בבית התפילה. החלון הוקדש לנשות קומן נה מאן.

== הערות שוליים ==

קטגוריה:חברי שין פיין
קטגוריה:מהפכנים אירים
קטגוריה:קומן נה מאן
קטגוריה:ילידות 1871
קטגוריה:נפטרות ב-1939
נדב אשכר

נדב אשכר (נולד ב-4 באוקטובר 1974) הוא דיפלומט ישראלי, אשר בין היתר כיהן כשגריר ישראל ב ובלאוס.

==ביוגרפיה==
אשכר הוא בוגר לימודים לתואר ראשון ביחסים בינלאומיים ותקשורת באוניברסיטה העברית. למד סינית-מנדרינית באוניברסיטה הלאומית הטאיוואנית הרגילה בטייפה (2002–2003).

החל לעבוד במשרד החוץ ב-2001. עבד במחלקת ירדן וכסגן מנהל קורס צוערים. שירת כמזכיר שני ודובר בשגרירות ישראל בבייג'ינג
(2003–2007). לאחר מכן כיהן כאחראי על סין, קוריאה ומונגוליה במחלקת אסיה במשרד החוץ (2007–2010). בשנים 2010–2014 היה סגן ראש הנציגות בשגרירות ישראל בפולין. שירת כמתאם היחסים הבין-פרלמנטריים עם אירופה באגף הבינלאומי של הכנסת (2014–2015) וכמנהל קורס הצוערים (ביחד עם אילנה שטיין) (2015–2016). לאחר מכן כיהן כמנהל מחלקה 1 (אסיה וצפון אמריקה) במרכז למחקר מדיני במשרד החוץ.

בנובמבר 2016 מונה לשגריר ישראל בווייטנאם ובלאוס והחל את שירותו שם בקיץ 2017. הוא סיים את כהונתו ביולי 2022.

אשכר נשוי ואב לשתי בנות ובן.

==קישורים חיצוניים==

* [https://embassies.gov.il/hanoi/AboutTheEmbassy/Pages/The-ambassador.aspx על השגריר], באתר שגרירות ישראל בווייטנאם
* [http://tzoarim32.wixsite.com/blog/blank-cjg9?lightbox=dataItem-igve2ymk נדב אשכר], בדף קורס ל"ב של צוערי משרד החוץ
* 
* 
* מיכאל טוכפלד, [https://www.makorrishon.co.il/international/100755/ פלא ישראלי: הפטנט לגידול אורז שמשגע את וייטנאם], באתר מקור ראשון, 20 בדצמבר 2018

==הערות שוליים==

קטגוריה:שגרירי ישראל
קטגוריה:עובדי הכנסת
קטגוריה:שגרירים בווייטנאם
קטגוריה:שגרירים בלאוס
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1974
יעקב זילברג

יעקב זילברג (נולד בשנת 1942) הוא רופא ישראלי, אשר עבד שנים רבות בקופת חולים כללית וכיהן כמנהל המרכז הרפואי כרמל בחיפה וכמנהל מרכז רפואי העמק בעפולה.

==ביוגרפיה==
יעקב זילברג נולד בקובנה שבליטא. למד בבית הספר לרפואה בעירו וסיים את לימודיו ב-1965. עד 1967 היה רופא במחלקה פנימית בבית חולים של עובדי צי הדיג הליטאי והיה רופא באוניות דייגים שבסיסן בעיר קלייפדה. ב-1967 השתלם ברפואה פנימית באוניברסיטת וילנה. היה ראש קבוצת מחקר במכון לרפואה קלינית וניסיונית באוניברסיטת וילנה (1968-1972).

עלה לישראל עם משפחתו בשנת 1972. עד 1973 התמחה ברפואה פנימית במרכז הרפואי כרמל. בשנים 1973-1975 היה רופא משפחה בעיר בית שאן ומאז ועד 1977 היה רופא אזורי בבית שאן ובעמק בית שאן וקיבל על עבודתו זו פרס של קופת חולים כללית. ב-1977 עבד במרכז הרפואי העמק במסגרת התמחות ברפואת משפחה. משנת 1976 ועד 1993 שימש כרופא משפחה בקיבוץ שדה נחום, מקום מגוריו.

בשנים 1978-1982 היה רופא מחוז העמק של קופת חולים כללית. במהלך תקופה זו סיים קורס ברפואה קהילתית באוניברסיטת תל אביב וקורס קציני רפואה בצה"ל וכן השתתף במשלחת רפואית שיצאה לסייע לפליטים בקמבודיה. בשנים 1982-1983 השתלם בחו"ל במסגרת קורס למנהלים בכירים בארגון בתי החולים הבינלאומי ובלימודים לתואר מוסמך ברפואה קהילתית באוניברסיטת לונדון. היה מנהל המחלקה לרפואה קהילתית במרכז קופת חולים בתל אביב (1983-1985).

בשנת 1985 מונה למנהל מרכז רפואי העמק בעפולה ולמנהל מרחב העמקים של קופת חולים כללית. כיהן בתפקידיו אלו עד 1993. ב-1991 סיים קורס במנהל עסקים באוניברסיטת תל אביב. מ-1993 ועד 1997 היה סמנכ"ל רפואה של קופת חולים כללית.

בשנת 1997 מונה למנהל המרכז הרפואי כרמל בחיפה וכיהן בתפקידו עד 2007.

זילברג הוא חבר סגל ההוראה בתוכנית ללימודי תואר ראשון בניהול מערכות בריאות במכללה האקדמית נתניה. פרסם מאמרים בכתבי עת מקצועיים.

זילברג נשוי ואב לשלוש בנות.

==קישורים חיצוניים==
* [http://www.news1.co.il/Archive/006-D-40-00.html קורות חיים של יעקב זילברג], באתר News1 מחלקה ראשונה
* יוסי ארד, [https://www.old.health.gov.il/emergency/mamarim/siua_aagaf.htm סיוע האגף לשעת חירום למדינות שבמצוקה בגין אסונות שהתרחשו במדינתם], באתר משרד הבריאות
* [https://join.netanya.ac.il/%D7%A0%D7%99%D7%94%D7%95%D7%9C-%D7%9E%D7%A2%D7%A8%D7%9B%D7%95%D7%AA-%D7%91%D7%A8%D7%99%D7%90%D7%95%D7%AA-2/ תואר ראשון בניהול מערכות בריאות], באתר המכללה האקדמית נתניה

קטגוריה:רופאי משפחה ישראלים
קטגוריה:רופאי שירותי בריאות כללית
קטגוריה:מנהלי מרכז רפואי העמק
קטגוריה:מנהלי המרכז הרפואי כרמל
קטגוריה:עולים בשנות ה-1970
קטגוריה:ישראלים ילידי ליטא
קטגוריה:שדה נחום: אישים
קטגוריה:ישראלים שנולדו ב-1942
קירסטן ואנגסנס

קירסטן סימון וַאנגסְנֵס (בנורווגית: Kirsten Simone Vangsness; נולדה ב-7 ביולי 1972) היא שחקנית, תסריטאית וסופרת אמריקאית, המוכרת בעיקר בזכות משחקה כפנלופה גרסיה, אשת הטכנולוגיה של יחידת הפרופיילרים לאורך כל 16 העונות של סדרת הטלוויזיה "מחשבות פליליות", וכן בסדרות הבת שלה: "מחשבות פליליות: התנהגות חשודה" ו"מחשבות פליליות: חוצה גבולות".

==ביוגרפיה==
ואנגסנס נולדה בעיר פסדינה השייכת למטרופולין של לוס אנג'לס שבקליפורניה. הוריה הם אֵרול לֵרוי ואנגסנס וברברה מארי.

במהלך ילדותה עברה המשפחה לעיר פורטרוויל שבקליפורניה, ולאחר מכן לעיר קריטוס, גם היא בקליפורניה. היא למדה בתיכון "Cerritos High School", אותו סיימה ביוני 1990, וממנו עברה למכללה הקהילתית "Cypress College". לאחר מכן למדה באוניברסיטת "California State University" שבפולרטון, אותה סיימה ביוני 1995.

==קריירת משחק==
ואנגסנס החלה לשחק בגיל צעיר, מאחר שסבלה מגמגום כבד בתור ילדה, עקב היותה חדשה בעיר ובעלת משקל עודף. היא פרצה במשחקי התיאטרון, וזכתה במספר פרסים, בהם פרס ה"Golden Betty", פרס ה"the 15 Minutes of Female Best Actress" ופרס ה"the Los Angeles Drama Critics Award for Best Emerging Comic Actress". לאחר מכן שיחקה במספר סרטים וסדרות, כשתפקידה העיקרי הוא בסדרת הטלוויזיה "מחשבות פליליות", בה שיחקה בין השנים 2005–2020.

==קריירת כתיבה==
מספר מכתבותיה של ואנגסנס התפרסמו בעיתון היומי לוס אנג'לס טיימס.

בין השנים 2014–2016 השתתפה בכתיבת תסריט של שלושה פרקים מתוך סדרת הטלוויזיה "מחשבות פליליות".

==חיים אישיים==
ואנגסנס היא ביסקסואלית.

משנת 2006 הייתה בזוגיות עם עורכת הטלוויזיה והקולנוע מלאני גולדסטין. השתיים אף התארסו, אך נפרדו בשנת 2013.

בנובמבר 2015 התארסה עם השחקן והסופר קית' הנסון.

==פילמוגרפיה==
===קולנוע===
*Sometimes Santa's Gotta Get Whacked - 1998
*A-List - 2006
*Tranny McGuyver - 2008
*Scream of the Bikini - 2009
*בשנתי - 2010
*Sarina's Song - 2011
*The Chicago 8 - 2011
*Remember to Breathe - 2012
*Kill Me, Deadly - 2015
*Diane & Devine Meet the Apocalypse - 2016
*Axis (2017) - דיבוב
*דייב בנה מבוך (2017)

===טלוויזיה===
*תקועים בזמן - 2004
*LAX - 2004
*מחשבות פליליות - 2005–2019
*Vampire Mob - 2010
*Pretty the Series - 2010–2012
*מחשבות פליליות: התנהגות חשודה - 2011
*Second City This Week - 2011
*Good Job, Thanks! - 2011–2013
*Shelf Life - 2013
*מחשבות פליליות: מעבר לגבולות - 2016–2017
*Criminal Minds: Evolution (2022 - הווה)

==קישורים חיצוניים==

* [http://www.cbs.com/shows/criminal_minds/cast/411/?pg=1 פרופיל באתר CBS - מחשבות פליליות]

==הערות שוליים==

קטגוריה:תסריטאיות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות ממוצא נורווגי
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
טים דיקיי

טימותי רוברט דיקיי (באנגלית: Timothy Robert DeKay; נולד ב-12 ביוני 1963) הוא שחקן אמריקאי המוכר בעיקר בזכות סדרת הטלוויזיה "צווארון לבן", בה השתתף כשחקן ראשי, וגילם לאורך כל 6 העונות את דמותו של סוכן ה-FBI המוכשר פיטר בורק.

==ביוגרפיה==
דיקיי נולד ב-12 ביוני 1963 לג'ים דיקיי וג'יל ווגן בעיר אית'קה שבמדינת ניו יורק. בילדותו שיחק כדורסל ובייסבול. הוא גם עסק באמנות, וביצע בבית הספר שלו את המחזמר "אוליבר!".

הוא למד מנהל עסקים ופילוסופיה במכללת לה מוין , תוך שהוא ממשיך לשחק בייסבול, ובשנת 1985 קיבל תואר ראשון במנהל עסקים. לאחר מכן החליט לעבור ללמוד משחק, ולאחר שלקח כמה קורסים בבימוי באוניברסיטת סירקיוז, עבר ללמוד באוניברסיטת ראטגרס, בה קיבל תואר שני באמנות הבמה. בשנת 2010 קיבל תואר דוקטור לשם כבוד ממכללת לה מוין.

==קריירה==
לדיקיי קריירת תיאטרון ארוכה, הכוללת הופעות במחזות בתיאטראות ברודוויי, באוף ברודוויי, ובמספר תיאטראות נוספים. בשנת 2009 ביים דיקיי סרט קצר בשם "This Monday", שהוצג בפסטיבל קאן בקטגוריית הסרטים הקצרים, ובפסטיבל פאלם ספרינגס לסרטים קצרים.

הופעת הבכורה שלו כשחקן הייתה בשנת 1995, בסדרה "seaQuest DSV".

דיקיי שיחק בסרטים וסדרות בתפקידים שונים, אך הופעתו המרכזית הייתה בסדרת הטלוויזיה צווארון לבן, בה גילם את דמותו של סוכן ה-FBI פיטר בורק לאורך כל 6 עונות הסדרה, בין השנים 2009–2014.

==חיים אישיים==
דיקיי נשוי לאליסה טיילור, אותה פגש בעת לימודיו באוניברסיטת ראטגרס, ולזוג בת ובן.

==פילמוגרפיה==

===קולנוע===

* אם הקירות האלה היו יכולים לדבר (1996)
*הטבעת (1996)
* מלחמות הפנטגון (1998)
* העורב 3 (2000)
* הגלגל השלישי (2002)
* קונטרול (2004)
* שכונה בהפרעה (2005)
* צעידה (2006) - סרט טלוויזיה 
* לתפוס את הרגע (2006)
* שחק אותה סמארט (2008)
* אופנהיימר (2023) - ג'ון אורלנדו פסטור, סנטור דמוקרט

===טלוויזיה===
* חברים (2002)
* קרניבל (2005-2003) 
* תגיד לי שאתה אוהב אותי (2007)
* מלחמת העולם השנייה ב-HD (2009) (דיבוב)
* צווארון לבן (2009 - 2014), פיטר בורק, סוכן FBI
*הזדמנות שנייה (2016)

==קישורים חיצוניים==

* [http://www.teamdekay.org האתר הרשמי של מעריצי טים דיקיי]
* [https://www.youtube.com/watch?v=2ONIegSkpOw נאום של טים דיקיי בפני סטודנטים במכללת למוין]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אמריקאים
קטגוריה:בוגרי מכללת לה מוין
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1963
רבדודון

רבדודון (שם מדעי: Rhabdodon; מילולים: "שן מחוררת") הוא סוג של דינוזאור בעלי אגן דמוי עוף מקבוצת האורניתופודים שהיה קרוב של האיגואנודוניים, אשר חי בשלהי הקרטיקון מלפני 66–70 מיליון שנה.

== מאפיינים ==
מאובניו תוארו בידי החוקר פיליפ מת'רון ב-1869 והוא נקרא גם בשמות נוספים כמו אורניתומרוס, אוניכוזאורוס ואוליגוזאורוס.

הרבדודון חי באזור של צ'כיה, צרפת, ספרד והאי הפרהיסטורי "האטג" שבטרנסילבניה, רומניה, שם חי לצד קרובו הקטן ממנו - זלמוקסס, אשר נחשב בעבר כשייך לסוג.

דינוזאור זה הגיע לאורך 4.5 מטר ומשקל 500 ק"ג. הוא היה בעל מקור קרני שמאחוריו לסתות בעלות שורות של שיניים טוחנות שסייעו לו ללעוס את הצמחייה ביעילות. היו לו 4 אצבעות בגפיו והוא יכל להזדקף כדי לברוח במהירות.

הוא היה קרוב מאוד לטנונטוזאורוס מאמריקה הצפונית, אך הוא חי מאוחר יותר ונכחד בהכחדת הקרטיקון הגדולה, לפני כ-66 מיליון שנה.

== בתרבות ==
הרבדודון מופיע בסדרה כוכב הדינוזאורים שם נראים שני זכרים שנלחמים ביניהם ואחד מהם נטרף על ידי להקת אלודפוסוכוסים.

==קישורים חיצוניים==

קטגוריה:רבדודוניים
קטגוריה:רומניה: מאובנים
קטגוריה:ספרד: מאובנים
קטגוריה:מאובני טקסונים שתוארו ב-1869
אלברזאורוס

אלברזאורוס (שם מדעי: Alvarezsaurus) הוא סוג דינוזאור בעל אגן דמוי לטאה דו-רגלי ממשפחת האלברזאוריים אשר חי בסוף הקרטיקון של אמריקה הדרומית. המאובנים שלו התגלו ב-1991 בריו נגרו, ארגנטינה בידי החוקר ג'וש בונפרטה, מקרוביו של נפוליאון בונפרטה. הוא קיבל את שמו על שם החוקר וההיסטוריון הארגנטינאי גרגוריו אלברס (Gregorio Álvarez).
== מאפיינים ==
האלברזאורוס היה דינוזאור קל משקל באורך 2 מטר ששקל 20 ק"ג בממוצע. הוא היה בעל זנב ארוך ורגליים חזקות אך דקות שדמו לרגלי יען, מה שמראה שהוא היה אצן מהיר. היה לו ראש קטן עם לסתות דקות בעל שיניים דקיקות וזרועות דקות ומנוונות. הוא היה קרוב למונונוקיוס המונגולי וייתכן שהיה קרוב לראשוני העופות. הוא גם היה מכוסה נוצות דקות על גופו. הוא היה אוכל-כול או אולי אוכל חרקים כמו טרמיטים.

== בתרבות ==
האלברזאורוס מופיע בסדרה כוכב הדינוזאורים שם מספר פרטים טורפים סלטזאורים צעירים.

==קישורים חיצוניים==

קטגוריה:בעלי חיים שתוארו ב-1991
קטגוריה:אלברזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1991
מרקוס אקוניה

מרקוס חאווייר אקוניה (בספרדית: Marcos Javier Acuña; נולד ב-28 באוקטובר 1991) הוא כדורגלן ארגנטינאי מקצועי שמשחק כקשר שמאלי בריבר פלייט ובנבחרת ארגנטינה.

== קריירת מועדונים ==
=== קריירה מוקדמת ===
הוא החל את קריירת הספורט שלו במועדון דון בוסקו בעיר הולדתו. באותו זמן הוא שיחק כקשר אחורי שמאלי. הביצועים הטובים שלו משכו את תשומת לבם של סקאוטים שהזמינו אותו לערוך בדיקות במועדונים שונים בבואנוס איירס. כך, בגיל 13 הוא ניסה לעבור ללא הצלחה לבוקה ג'וניורס וסן לורנסו דה אלמגרו. ארבע שנים לאחר מכן הוא ניסה לעבור לקילמס, ריבר פלייט וטיגרה לפני שבסופו של דבר נלקח על ידי פרו קאריל אואסטה. אחרי כמה עונות בקבוצת המילואים של פרו, הוא הועלה לקבוצה הראשונה. הוא עשה את הופעת הבכורה שלו בשנת 2009 במשחק ליגת המשנה תחת המאמן חוסה מריה ביאנקו. כבר בעונת 2013/2014 הוא בלט ביכולתו לסייע לעמיתיו. הוא שיחק בסך הכל 117 משחקים, עם 5 שערים ו-23 אסיסטים.

=== רסינג ===
ב-18 ביולי 2014 הועבר למועדון רסינג עבור דמי רשת של 4,900,000 פזוס עבור 50% מזכויותיו, עם אופציה לקנות עוד 25% בסכום של 750,000 $. ב-27 ביולי 2014 הוא שיחק את המשחק הראשון שלו עם אקדמיה במשחק הנוק אאוט של גביע ארגנטינה נגד סן מרטין סן חואן, שבו הוא גם הבקיע את השער היחיד בניצחון 1- 0. מאוחר יותר באותה שנה הוא היה חלק מקבוצת האליפות של ראסינג שזכתה ב-2014 בפרימרה דיוויסיון הארגנטינאי, סך הכל אקוניה שיחק 15 משחקים והבקיע שני שערים.

=== ספורטינג ===
ב-12 ביוני 2017, נשיא רסינג ויקטור בלנקו אישר כי אקוניה יעזוב את המועדון. הוא עשה את הופעת הבכורה שלו בניצחון 0–2 על דספורטיבו אווס. ב-15 במאי 2018, אקוניה וכמה מחברי הקבוצה, כולל המאמנים, נפצעו לאחר התקפה של כ-50 אוהדי ספורטינג במהלך אימון של המועדון אחרי שהקבוצה סיימה במקום השלישי בליגה והחמיצה הזדמנות להעפיל לליגת האלופות. למרות ההתקפה, הוא ושאר חברי הקבוצה הסכימו לשחק בגמר הגביע הפורטוגזי שתוכנן לסוף השבוע ובסופו של דבר הפסידה לאווס.

=== סביליה ===
ב-14 בספטמבר 2020 חתם לארבע שנים בסביליה. ב-27 בספטמבר ערך את הופעתו הבכורה בנצחון 3-1 על קדיס ב-4 באפריל 2021 כבש את שערו הראשון בניצחון 1-0 על אתלטיקו מדריד. 

===ריבר פלייט===
באוגוסט 2024 חזר לארגנטינה וחתם בריבר פלייט.

== קריירה בינלאומית ==
ב-15 בנובמבר 2016 הופיע לראשונה במדי נבחרת ארגנטינה, במוקדמות גביע העולם 2018, במשחק נגד קולומביה.

במאי 2018 צורף לרשימה המורחבת בנבחרת לקראת המונדיאל ברוסיה, אך הוא לא שותף באף משחק.

נכלל בסגל נבחרת ארגנטינה בטורניר מונדיאל 2022. במונדיאל 2022 זכה אקוניה עם ארגנטינה בגביע העולם.

== תארים ==
ראסינג קלוב 
* אליפות הפרימרה דיביסיון, ארגנטינה: 2014
ספורטינג ליסבון
* גביע הליגה: 2017/18, 2018/19
סביליה
* הליגה האירופית: 2022/2023
נבחרת ארגנטינה 
* הסופרקלאסיקו של האמריקות: 2017
* קופה אמריקה: 2021
* גביע העולם: 2022

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני פרו קאריל אואסטה
קטגוריה:כדורגלני ראסינג קלוב
קטגוריה:כדורגלני ספורטינג ליסבון
קטגוריה:כדורגלני סביליה
קטגוריה:כדורגלני ריבר פלייט
קטגוריה:כדורגלני נבחרת ארגנטינה
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בפורטוגל
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1991
טאראסקוזאורוס

אורניתופוד לצד דרומזאורים.]]
טאראסקוזאורוס (שם מדעי: Tarascosaurus; מילולית: "לטאת הטאראסק") הוא סוג דינוזאור תרופוד ממשפחת האבליזאוריים אשר חי בצרפת ואולי גם ספרד לפני 70–80 מיליון שנה. הוא קרוי על שם המפלצת טאראסק, מין מפלצת טורפנית שמוצאה מאזור פרובאנס.

מאובני הדינוזאור התגלו באזור פרובאנס-אלפ-קוט ד'אזור, בצרפת ב-1991 וכללו שלדים חלקיים, בעיקר של הרגליים. תחילה סברו שהם מאובני מגלוזאורוס אך בהמשך התברר שהם היו שונים. כמה חוקרים רואים בו טקסון מוטל בספק עקב מיעוט הממצאים לזיהויו.

יצור זה היה קרוב למג'ונגזאורוס והיה בעל גולגולת קצרה שנועדה לרסק עצמות. עצם הירך שהתגלתה הגיע לאורך 22 ס"מ ועצם הירך הגיע לאורך 32 ס"מ. אורך הדינוזאור עצמו הגיע ל-2.5-3 מטרים.

ככל הנראה הוא היה היחיד שבבני המשפחה שנמצא בחצי הכדור הצפוני, למעט הבטסוכוס (Betasuchus) ייתכן ששויך למשפחה וחי בהולנד.

== בתרבות ==
דינוזאור זה הופיע בסדרה כוכב הדינוזאורים שם נראים מספר פרטים שתוקפים עדר של מגיארוזאורים והורגים פרט אחד.

==קישורים חיצוניים==

קטגוריה:אבליזאוריים
קטגוריה:דינוזאורים שחיו בקרטיקון עליון באירופה
קטגוריה:טקסונים שתוארו בידי אריק בופטו
קטגוריה:מאובני טקסונים שתוארו ב-1991
פרנוצפל

פרנוצפל (שם מדעי: Prenocephale) הוא סוג של דינוזאור צמחוני ממשפחת פכיצפלוזאוריים שחי בקמפן, בסוף הקרטיקון לפני 80-75 מיליון שנה באזור מונגוליה שהייתה באותה תקופה מיוערת ולא מדברית ויבשה כמו היום.

== מאפיינים ==
משמעות שמו של דינוזאור זה היא ראש נטוי. דינוזאור זה היה קרוב להומלוצפל, ובעבר שייכו אותם לאותו הסוג.

הדינוזאור המונגולי הגיע לאורך 2.4 מטר ולמשקל 130 ק"ג. הגולגולת שלו הייתה מעוגלת כמו גולגולת הפכיצפלוזאורוס, והכילה גבשושיות עצם שריככו את הפגיעות שלה. הגולגולת העבה עזרה לו להתגונן מטורפים וכנראה שגם להילחם על נקבות בדומה ליעלים מודרניים. היו לו רגליים אחוריות ארוכות,
רגליים קדמיות קצרות וזנב ארוך ששימש לאיזון. לדינוזאור היו שיניים חלשות מעט שהתאימו רק ללעיסת צמחייה חלשה או לפירות. כמה מהמדענים סבורים שהיה אוכל כל.

מספר מדענים טוענים שהפרנוצפל הבוגר דומה מאוד להומלוצפל הבוגר, אך הסברה הרווחת היא שמדובר בשני סוגים שונים.

דינוזאור זה תואר ב-1974 על ידי החוקרות הלצ'קה אוסמולסקה וטרזה מריאנסקה.

== בתרבות ==
הפרנוצפל מופיע בסדרה כוכב הדינוזאורים לצד ולוצירפטורים.

==קישורים חיצוניים==

שחזור קרב של שני פרטי פרנוצפל
קטגוריה:פכיצפלוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי הלצ'קה אוסמולסקה
קטגוריה:טקסונים שתוארו בידי טרזה מריאנסקה
קטגוריה:מאובני טקסונים שתוארו ב-1974
אלודפוסוכוס

אלודפוסוכוס (שם מדעי: Allodaposuchus) הוא סוג של זוחל דמוי-תנין פרהיסטורי אשר חי בשלהי הקרטיקון בדרום אירופה באזור שבין רומניה לצרפת וספרד. מאובניו נתגלו לראשונה ב-1928, ובמהלך השנים התגלו ארבעה מינים בסוג, כאשר מרביתם נמצאו משרידי גולגולת חלקיים לאחר שנות ה-2000.

לאלודפוסוכוס הייתה גולגולת מעוגלת וקצרה יחסית ובעל רגליים חזקות. הוא הגיע לאורך של עד שלושה מטרים, די קטן ביחס לקרוביו. התכונה הבולטת שלו הייתה פתחי עיניים גדולים ואזור מצח גבוה ביחס ללסתות, אשר העניק להם מראה שרירי. הוא היה אוכל בשר שהשתמש בשיניו כדי לקרוע את הטרף. בניגוד לתנינאים החיים בימינו היה האלודפוסוכוס מסוגל לעמוד על רגליו האחוריות, והוא בילה את מרבית זמנו בין הביצות והבריכות בהם חי, דבר הנראה ממאובני נאוניתיות שנמצאו בסמוך. מאובנים נוספים מראים שלעיתים התרחק ממקווי המים.

במראהו הזכיר האלודפוסוכוס במעט את האליגטור ובעבר סברו שהיה קרוב משפחה של האליגטוריים. ההערכות בימינו הן שלא היה תנין אמיתי אך היה קרוב מאוד אליהם. האלודפוסוכוס נכחד עם הכחדת הקרטיקון הגדולה, לפני 66 מיליון שנה.

== בתרבות ==
האלודפוסוכוס מופיע בסדרה כוכב הדינוזאורים שם נראית להקה שהורגת רבדודון.

==קישורים חיצוניים==

קטגוריה:בעלי חיים שתוארו ב-1928
קטגוריה:טקסונים שתוארו בידי פרנץ נופצ׳ה
קטגוריה:בעלי חיים שחיו בקרטיקון עליון באירופה
קטגוריה:דמויי תנינאים מהקרטיקון
קטגוריה:רומניה: מאובנים
קטגוריה:מאובני טקסונים שתוארו ב-1928
נוטוסוכוס

נוטוסוכוס (שם מדעי: Notosuchus; משמעות השם: "תנין דרומי") הוא סוג של זוחל דמוי-תנין פרהיסטורי אשר חי בשלהי הקרטיקון לפני 85 מיליון שנה. מאובניו נמצאו באמריקה הדרומית ב-1896 ותוארו בידי הפלאונטולוג האנגלי ארתור סמית' וודווארד ממאובנים שנמצאו בפטגוניה, ארגנטינה. נמצאו ממנו 2 מינים.

תנין קדום זה היה יצור יבשתי בעל רגליים חזקות באורך 1.5 מטר ומשקל של 36 ק"ג בממוצע, קטן מאוד ביחס לקבוצתו. הוא היה בעל חוטם רחב שהזכיר חוטם חזיר או פקארי, מה שאולי עזר לתנין לרחרח באדמה בחיפוש מזון. כמו כן היה בעל שרירים דמויי-הלחיים שאולי סייעו ללעוס את המזון, דבר הקשה לתנינים המודרניים.

לא ברור ממה ניזון וייתכן שהיה אוכל-כול בדומה לחזירים. 

== בתרבות ==
הנוטוסוכוס הופיע בסדרה כוכב הדינוזאורים שם נראים מספר פרטים שטורפים סלטזאורוסים צעירים.

==ראו גם==
*סימוסוכוס - תנינאי ממדגסקר שהיה קרוב אליו וייתכן שהיה צמחוני.
==קישורים חיצוניים==

קטגוריה:בעלי חיים שתוארו ב-1898
קטגוריה:טקסונים שתוארו בידי ארתור סמית' וודוורד
קטגוריה:בעלי חיים שחיו בקרטיקון עליון באמריקה הדרומית
קטגוריה:דמויי תנינאים מהקרטיקון
קטגוריה:מאובני טקסונים שתוארו ב-1896
דלתתרידיום

דלתתרידיום (שם מדעי: Deltatheridium; משמעות השם: "בהמה משולשת או בהמת דלתא") הוא סוג של יונק קדום שחי בסוף הקרטיקון והיה שייך לקבוצת המטאתריה, אליה משתייכים יונקי הכיס המודרניים.

== מאפיינים ==
הדלתתרידיום היה יונק קטן שהתגלה במונגוליה ב-1926 ותואר בידי החוקרים גרגורי וסימפסון. הוא חי לפני 84.9-70.6 מיליון שנה מזמננו.

הוא הגיע לאורך 15 ס"מ, ועל פי מבנה שיניו היה טורף קדום. הוא היה מאבותיהם של הכיסאים המודרניים כמו הקנגורו והקואלה, אך הוא חי לצידם של דינוזאורים כמו הפרוטוצרטופס והוולוצירפטור באזור היערות הקדומים של מונגוליה.ב-2022 פורסם שיונק זה הוא כנראה חיית כיס הקדומה ביותר<ref>Velazco, Paúl M; Buczek, Alexandra J; Hoffman, Eva; Hoffman, Devin K; O’Leary, Maureen A; Novacek, Michael J (30 January 2022). "Combined data analysis of fossil and living mammals: a Paleogene sister taxon of Placentalia and the antiquity of Marsupialia". Cladistics. doi:10.1111/cla.12499 </ref>.

==בתרבות==
הדלתתרידיום מופיע בפרק הראשון של הסדרה האמריקאית "כוכב הדינוזאורים".

==ראו גם==
*אלפדון - יונק דומה שחי בקרטיקון בצפון אמריקה

==קישורים חיצוניים==

* 

== הערות שוליים ==

קטגוריה:מטאתרים פרהיסטוריים
קטגוריה:יונקים שחיו בקרטיקון עליון באסיה
קטגוריה:מאובני טקסונים שתוארו ב-1926
קטגוריה:מונגוליה: מאובנים
רבדודוניים

רבדודוניים (שם מדעי: Rhabdodontidae) היא משפחה קטנה של דינוזאורים אורניתופודים אשר חיו בשלהי הקרטיקון לפני 83-66 מיליון שנה. משפחה זו חדשה יחסית והיא סווגה רק ב-2003.

הרבדודוניים היו אוכלי צמחים בעלי דמיון לאיגואנודוניים אשר חיו באירופה. המוטבורזאורוס האוסטרלי היה קרוב למשפחה ובעבר נכלל בה אך היה בעל מאפיינים אשר הוציאו אותו ממנה. מינים אלה היו קטנים יחסית ודמו במראם לאיגואנודון וכמותו גם נעו על שניים תוך שימוש בזנבם הגדול כמייצב. מינים רבים מהמשפחה היו בעלי גמדות איים, דבר שבלט במיוחד באי האטג שברומניה, בו מינים רבים עברו גמדות.

בני המשפחה שרדו עד הכחדת הקרטיקון לפני 66 מיליון שנה.

==סוגים==
*מתרונודון (Matheronodon)
* Mochlodon
*רבדודון (Rhabdodon)
*זלמוקסס (Zalmoxes)

==קישורים חיצוניים==

*
גלינה צ'יסטיאקובה

גלינה ולנטינובנה צ'יסטיאקובה (ברוסית: Галина Валентиновна Чистякова; נולדה ב-26 ביולי 1962) היא אתלטית סובייטית בעבר, שיאנית העולם הנוכחית (2019)- 7.52 מטר, זוכת מדליית ארד אולימפית (סיאול 1988), סגנית אלופת אירופה (שטוטגרט 1986) ואלופת העולם באולם (בודפשט 1989) בקפיצה לרוחק נוסף לכך היא החזיקה בשיא העולם בקפיצה משולשת (14.52 מטר) כשנה.

== ביוגרפיה ==
צ'יסטיאקובה נולדה וגדלה באיזמאיל שבדרום אוקראינה.

במשחקי הידידות שנערכו במוסקבה, רוסיה בשנת 1984 זכתה צ'יסטיאקובה במדליית ארד בקפיצה לרוחק בתוצאה של 7.11 מטר, אחרי הייקה דרקסלר (7.15 מטר) והלגה ראדטקה (7.11 מטר), שתיהן ממזרח גרמניה.

במשחקי הרצון הטוב שנערכו במוסקבה בשנת 1986 זכתה צ'יסטיאקובה במדליית זהב בקפיצה לרוחק בתוצאה של 7.27 מטר, לפני ילנה בלבסקאיה (7.17 מטר) ואירינה וליוקביץ' (7.07 מטר), שלושתן מברית המועצות.

באליפות העולם שנערכה ברומא, איטליה בשנת 1987 סיימה צ'יסטיאקובה במקום חמישי בקפיצה לרוחק בתוצאה של 6.99 מטר.

===שיאנית עולם בקפיצה לרוחק===
בתחרות שנערכה בלנינגראד, רוסיה ב-11 ביוני 1988 קבעה צ'יסטיאקובה בקפיצה לרוחק שיא עולם חדש של 7.52 מטר (הנוכחי, 2019).

באולימפיאדת סיאול (1988) זכתה צ'יסטיאקובה במדליית ארד בקפיצה לרוחק בתוצאה של 7.11 מטר, אותה קבעה כבר בניסיון הראשון, אחרי ג'קי ג'וינר קרסי מארצות הברית שקבעה שיא אולימפי חדש של 7.40 מטר (הנוכחי, 2019) והייקה דרקסלר (7.22 מטר).

===שיאנית עולם בקפיצה משולשת===
בתחרות שנערכה בסטוקהולם, שוודיה ב-2 ביולי 1989 קבעה צ'יסטיאקובה בקפיצה משולשת שיא עולם חדש של 14.52 מטר, שיא זה החזיק מעמד כשנה וחודש ונשבר על ידי לי הוירונג מסין (14.54 מטר).

בשנת 1995 עברה צ'יסטיאקובה להתגורר בברטיסלבה, סלובקיה וייצגה את מדינתה החדשה בתחרויות בינלאומיות כולל באולימפיאדת אטלנטה (1996) שבה סיימה במקום 13 בקפיצה משולשת בתוצאה של 14.14 מטר ובמקום 22 בקפיצה לרוחק בתוצאה של 6.33 מטר.

== שיאים אישיים ==
===אצטדיון===
* קפיצה לרוחק: 7.52 מטר שיא עולם (1988)
* קפיצה משולשת: 14.76 מטר (1995)
===אולם===
* קפיצה לרוחק: 7.30 מטר (1989)
* קפיצה משולשת: 14.45 מטר (1989)

==קישורים חיצוניים==

קטגוריה:אתלטיות סובייטיות
קטגוריה:קופצות לרוחק
קטגוריה:קופצות משולשת
קטגוריה:שיאניות עולם סובייטיות: אתלטיקה
קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת אטלנטה (1996)
קטגוריה:סובייטיות שנולדו ב-1962
עמק גרינווד

עמק גרינווד (באנגלית: Greenwood Valley) הוא עמק מכוסה קרח בארץ ויקטוריה שבאנטארקטיקה. 

העמק ממוקם בין רכס סטאאפלר והר דורלי, בצידו המערבי של מדף הקרח וילסון. 

גובהו של העמק 731 מטרים מעל פני הים.

העמק הוא מוצאו של נהר אוניקס.

== היסטוריה ==
=== מקור השם ===

שמו של העמק ניתן לו על ידי הוועדה המייעצת לשמות אנטארקטיים. 

העמק נקרא על שם ראסל א. גרינווד (Russell A. Greenwood), מצי ארצות הברית, שהיה אחראי על תחזוקת הציוד הכבד בתחנת מקמרדו בשנת 1962.

== לקריאה נוספת ==

<div class="mw-content-ltr">• R. Bargagly, [https://books.google.co.il/books?id=I6UEPyKe4uEC&pg=PA151&lpg=PA151&dq=%22Greenwood+Valley%22+Antarctica&source=bl&ots=f7MxBf2iz0&sig=jOxqAl7aXbY47cqmMFAScIr7IQ4&hl=en&sa=X&ved=2ahUKEwiWtKTIqe_fAhXHhywKHTbCDIsQ6AEwCnoECAgQAQ#v=onepage&q=%22Greenwood%20Valley%22%20Antarctica&f=false Trace Metals in Antarctica Related to Climate Change and Increasing Human Impact], Reviews of Environmental Contamination and Toxicology 166, P 151 </div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6019 עמק גרינווד] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20876 עמק גרינווד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=125932 עמק גרינווד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5663&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק גרינווד] באתר הגאזט האנטארקטי המשווה SCAR
* [https://mapcarta.com/25614070 מפה של אזור העמק]

== הערות שוליים ==

גרינווד
גרינווד
פלימות' פרוולר

פלימות' פרוולר (באנגלית: Plymouth Prowler) היא מכונית רודסטר בסגנון רטרו, אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1997, ובין השנים 1999–2002 יוצרה על ידי דיימלר-קרייזלר). בין השנים 2001-2002 הדגם היה קרוי קרייזלר פרוולר.

סך הכול יוצרו 11,702 יחידות (8,532 יחידות בגרסת "פלימות' פרוולר", ו-3,170 יחידות בגרסת "קרייזלר פרוולר"). 
==תצורות==

* רודסטר - קבריולה
* רודסטר - גג סגור (יוצר בין השנים 2001-2002)

=="פלימות' פרוולר"==
* 2 דלתות
* 2 נוסעים
* מנוע קדמי 3.5 ליטר
* מנוע הנעה אחורית
* גלגלים קדמיים: 17x7 אינץ'
* גלגלים אחוריים: 20x10 אינץ'
* צמיגים קדמיים: 225/45 HR17
* צמיגים אחוריים: 295/40 HR20
* תאוצה בין 0-100 קמ"ש היא 8.0 שניות (דגמי שנת 1997)
* תאוצה בין 0-100 קמ"ש היא 5.9 שניות (דגמי 1999-2002)
* פירוש Prowler = משוטט

==צבעים==
(12 צבעים)

==מכירות דגמי "פלימות' פרוולר" ו-"קרייזלר פרוולר"==
* 457 יחידות - שנת 1997
* 3,921 יחידות - שנת 1999
* 2,746 יחידות - שנת 2000
* 3,142 יחידות - שנת 2001
* 1,436 יחידות - שנת 2002

==מחיר "פלימות' פרוולר" בארצות הברית==
* 38,300 דולר (שנת 1997)
* 39,300 דולר (שנת 1999)
* 43,000 דולר (שנת 2000)
* 44,225 דולר (שנת 2001)
* 44,625 דולר (שנת 2002)

== תמונות ==
<gallery mode="packed" heights="120">
קובץ:Plymouth Prowler 2000 - 1535.jpg | "פלימות' פרוולר" 
קובץ:Plymouth Prowler black in FL.jpg | "פלימות' פרוולר" 
קובץ:2008-10-05 Red Plymouth Prowler at South Square.jpg | "פלימות' פרוולר" 
קובץ:Plymouth Prowler - Flickr - Alexandre Prévot (4).jpg | "פלימות' פרוולר" 
קובץ:Plymouth Prowler - Flickr - Alexandre Prévot (1).jpg | "פלימות' פרוולר" 
קובץ:Plymouth Prowler - wnętrze (MSP16).jpg | "פלימות' פרוולר" 
קובץ:Prowler002-crop.jpg | "פלימות' פרוולר" 
קובץ:Chrysler Prowler (24381320699).jpg | "פלימות' פרוולר" (קרייזלר פרווולר)
קובץ:Chrysler Prowler (24722787246).jpg | "פלימות' פרוולר" (קרייזלר פרווולר) 
קובץ:02 Chrysler Prowler (7765598070).jpg |"פלימות' פרוולר", שנת 2002 (קרייזלר פרווולר) 
קובץ:Tuned '02 Chrysler Prowler (Cruisin' At The Boardwalk '10).jpg |"פלימות' פרוולר", שנת 2002 (קרייזלר פרווולר) - מבט למנוע 
</gallery>

==ראו גם==
* קרייזלר
* דיימלר-קרייזלר
==קישורים חיצוניים==

* 
* 
* 
* 

==הערות שוליים==

קטגוריה:מכוניות רטרו
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1997
פרוולר
קטגוריה:מכוניות אמריקאיות
עוף גוזל

"עוּף גוזל" הוא שיר שכתב ושר הזמר אריק איינשטיין (לחן: מיקי גבריאלוב) שיצא בשנת 1987 באלבומו ה-25, "על גבול האור", והפך ללהיט גדול, ולאחד משיריו המוכרים ביותר של איינשטיין.

השיר נכלל בקלטת וידאו לילדים "כמו גדולים", ובה משיריו של אריק איינשטיין, שיצאה ב-1991.

בשנת 1995 נכלל השיר באלבום אוסף כפול "שלום, חבר", שהופק במשותף על ידי חברות התקליטים אן אם סי, הד ארצי, הליקון ופונוקול בעקבות רצח יצחק רבין, כאלבום זיכרון.

השיר הגיע למקום השני (אחרי "עטור מצחך") במצעד שיריו של אריק איינשטיין שנערך בגלגלצ בינואר 2006, לרגל הוצאת אלבומו של איינשטיין "רגעים".

בשנת 2014 הגיע השיר למקום השלישי (אחרי "עטור מצחך" ו"אני ואתה") במצעד שירי אריק איינשטיין, ששודר ביום העצמאות ברדיו תל אביב (102FM) ובתחנות רדיו נוספות, בשיתוף עם ynet.

== גרסאות כיסוי ==
לאורך השנים זכה השיר לגרסאות כיסוי רבות.
בשנת 1995 השתתף שלמה ארצי בתוכניתו של גידי גוב "לילה גוב", שבה שרו השניים את השיר עוף גוזל. כעבור מספר חודשים שרו השניים שוב את השיר, בעצרת לזכרו של יצחק רבין. שלמה ארצי הוציא את הדואט הזה באלבומו הכפול "פעם תורי, פעם תורך הדואטים" משנת 2017.

בשנת 2009 הקליטה הזמרת שרית חדד גרסת כיסוי מיוחדת של השיר עם מקהלה בת 20 מלווים, במסגרת החזרות למופע פארק מיוחד "אני ואתה בפארק", שבו הצדיעו מיטב אמני ישראל לאריק איינשטיין, במלאת לו 70 שנה ומעל ל-50 שנות זמר.

בשנת 2020 בוצע השיר בתוכנית הילדים "אבא מטפלת" בערוץ TeenNick.

== קישורים חיצוניים ==

== הערות שוליים ==

קטגוריה:שירי 1987
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי מיקי גבריאלוב
קטגוריה:שירים על בעלי כנף
קטגוריה:סינגלים בהוצאת NMC יונייטד אנטרטיינמנט
קתלין באלף

קתלין באלף (באנגלית: Kathleen Balfe; 18 בפברואר 1893 – 14 בספטמבר 1984) הייתה לאומנית אירית, שהייתה חברה מייסדת בקומאן נה מאן בדרוהדה , אירלנד, והאישה הראשונה שנבחרה למועצת העיר דרוהדה בשנת 1967. כונתה "ליידי קייט" בפי משפחתה וחבריה, וזכתה להערכה בשל פעילותה החלוצית כאישה, ונוגדת הטאבואים החברתיים בתנועה הרפובליקנית ובפוליטיקה המקומית בדרוהדה.

== ביוגרפיה ==
באלף נולדה בדרוהדה, במחוז לאות, להיו באלף, פועל, ורוז ראסל. היא הייתה אחת מעשרה ילדיהם, והיו לה חמישה אחים וארבע אחיות. הייתה לה תשוקה לכל הקשור לתרבות האירית, והיא נהנתה לרקוד בראש שער לורנס עבור תיירים אמריקאים.

בתקופת הבלאק אנד טאנס, במלחמת העצמאות האירית, פשטו הכוחות הבריטים על בית המשפחה כל שבוע במשך שנה וחצי. למרות הפשיטות התמידיות, המשיכה באלף לחיות עם משפחתה עד שהיא נישאה לבעלה וינסנט דמפסי, ב-18 בנובמבר 1923. לזוג היו חמישה ילדים: דירדרה, וינסנט, איידן, ריימונד וגרטי. בעלה וינסנט נפטר ממחלה בשנת 1937 בגיל 39 ובאלף הפכה לתופרת שמלות כדי לפרנס את משפחתה.

מרי, אחותה של באלף, פעלה כאם שנייה לילדיה של באלף. מרי, שנולדה ב-1898, הייתה הצעירה מבין אחיה של באלף, והצטרפה לאחותה הגדולה לא רק בענייני הבית, אלא גם ביצעה עמה משימות בקומאן נה מאן. מרי התגוררה עם אחותה עד למותה בשנת 1975, בגיל 77. בנה של באלף, ריימונד, היה לראש העיר דרוהדה, ובתה, גרטי, לאחר שבתה פולה נהרגה בגיל 19 על ידי נהג שיכור, הפכה לאחת הפעילות הבולטות באירלנד נגד נהיגה בגילופין, ואף זכתה על כך בפרסים.

באלף פרשה מתפקידה בגיל 84, ונפטרה בגיל 91, בשנת 1984.

== חיים פוליטיים ==
באלף הצטרפה לקומן נה מאן בשנת 1917 כחברה מייסדת אזורית בארגון. זו הייתה ההתחלה של הקריירה הפוליטית שלה. בשנים 1919–1921 היא הייתה פעילה במלחמת העצמאות. תפקידה של באלף כלל ביקורים אצל האסירים שהוחזקו בידי המשטרה המלכותית האירית, להם העבירה מידע, ומהם העבירה הודעות. ולפחות פעם אחת, היא סייעה בהברחת מקלע מתחת למעילה שהיה מיועד לשמש בהתקפה על המוצב המלכותי בארדי, מחוז לאות.

כחברה מסורה של מפלגת פינה גייל, היא רצה כנציגת המפלגה למועצת העיר דרוהדה 1967. היא הייתה האישה הראשונה שנבחרה לתפקיד זה.

== קישורים חיצוניים ==
<div class="mw-content-ltr">
* 
* 
* 
* 
* 
* 
* 
</div>

== הערות שוליים ==

קטגוריה:מהפכנים אירים
קטגוריה:קומן נה מאן
קטגוריה:ילידות 1893
קטגוריה:בריטיות שנפטרו ב-1984
קטגוריה:בריטים שנפטרו ב-1984
אלופטריקס

אלופטריקס (שם מדעי: Elopteryx; משמעות השם: "מעופף הביצות". ביוונית עתיקה: "ἕλος" - ביצת עשב, "πτέρυξ" - כנף) הוא סוג של דינוזאור תרופוד מקבוצת המנירפטורים אשר חי בתור הקרטיקון של רומניה, באי הקדום האטג לפני 70 מיליון שנה. מאובניו התגלו בטרנסילבניה ב-1913 והכילו עצמות לא שלמות וקשות זיהוי. כיום המוצגים נמצאים במוזיאון להיסטוריה של הטבע. חוקרים רבים רואים בו טקסון מוטל בספק.

דינוזאור זה נחשב בעבר כמין מסדרת השקנאים ובהמשך נחשב למקורב לעופות בעלי שיניים. כיום רואים בו מין הקרוב לאלברזאוריים, כמו הבריידיקנם שנמצא באותו אזור ואולי היה קרוב גם לרפטורים. העצמות שנחשפו כללו בעיקר עצמות מפרקים וצלעות, מה שמקשה על הזיהוי. 

== בתרבות ==
דינוזאור זה הופיע בסדרה כוכב הדינוזאורים.

==קישורים חיצוניים==

קטגוריה:מנירפטורים
קטגוריה:דינוזאורים שחיו בקרטיקון עליון באירופה
קטגוריה:מאובני טקסונים שתוארו ב-1913
אברהם בנדורי

אברהם בנדורי (בנדרסקי) (21 ביוני 1928 - 15 בינואר 2019) היה כדורגלן ישראלי ששיחק בעמדת השוער במכבי תל אביב ובנבחרת ישראל, לאחר פרישתו היה מאמן, ולאחר מכן שימש כמנהל נבחרות ישראל בכדורגל.

== ביוגרפיה==
בנדורי נולד בתל אביב בשנת 1928. הוא הצטרף למכבי תל אביב בגיל 13. הוא היה חלק מקבוצת הנוער מכבי מיכאל, שזכתה לאליפות הנוער חזרה באמצע שנות ה-40. בשנת 1946 הוא הועלה לקבוצה הבכירה, ושיחק בה עד סוף העונה 60–1959, הוא זכה ב-6 אליפויות הליגה ו-6 גביעי המדינה.

כשהיה בן 20, נלחם במלחמת העצמאות ביחידת שועלי שמשון, עד שנפצע בחזית המצרית, ליד עיראק סווידאן, כאשר הג'יפ שבו נסע הופצץ. הוא אושפז במשך מספר שבועות, ושוחרר כדי להשתתף בסיור של נבחרת ישראל בארצות הברית. בתקופת משחקו במכבי תל אביב עבד בנדורי בחברת התחבורה הציבורית דן.

בנדורי היה גם חבר נבחרת ישראל בכדורגל, אולם היו לו ארבע הופעות רשמיות, כאשר השוער הראשי של נבחרת ישראל בתקופה זו היה יעקב חודורוב. בנדורי שחק במשחק הראשון של נבחרת ישראל אי פעם, נגד נבחרת ארצות הברית. מאז הוא לא ערך הופעה רשמית נוספת בנבחרת עד שנת 1958, כאשר הוא שיחק בשני משחקים בשלב הבתים במשחקי אסיה 1958, מאחר שחודורוב נפצע. במשחק הניצחון 4:0 על נבחרת איראן בכדורגל, ובמשחק הניצחון 1:2 על נבחרת סינגפור בכדורגל, המשחק האחרון שלו במדי נבחרת ישראל היה במשחק נגד נבחרת פולין בוורוצלב, שבו בנדורי ספג 5 שערים והוחלף בדקה ה-64, במשחק בו ישראל הפסידה 2–7, ואשר, נודע בכינוי "חרפת ורוצלב".

לאחר פרישתו ממשחק פעיל, אימן בנדורי כמה קבוצות, ושימש כמנהל הנבחרת הלאומית.

בשנים האחרונות מקיימת מכבי תל אביב לכבודו של שחקן העבר שלה, בנדורי, טורניר שנתי שנושא את שמו, "טורניר בנדורי".

בנדורי נפטר ב-15 בינואר 2019. בהודעה שפרסם לזכרו, אמר יושב ראש ההתאחדות לכדורגל בישראל, משה "שינו" זוארץ: .

== תארים ==
* אליפויות (6):
** 1946-47, 1949-50, 1951-52, 1953-54, 1955-56, 1957-58
* גביע המדינה (6):
** 1946, 1947, 1954, 1955, 1958, 1959

==קישורים חיצוניים==

* [https://www.football.org.il/national-team-list-games-by-player/?player_id=80405&national_team_id=3 עמוד השחקן של אברהם בנדורי] באתר ההתאחדות לכדורגל בישראל
* [https://www.maccabi-tlv.co.il/past-players/4167/אברהם-בנדורי/#content פרופיל], באתר מכבי תל אביב
* 
* 

== הערות שוליים ==

קטגוריה:שוערי כדורגל ישראלים
קטגוריה:כדורגלני מכבי תל אביב
קטגוריה:מאמני הפועל רמת גן
קטגוריה:מאמני הפועל ראשון לציון
קטגוריה:מאמני מכבי פתח תקווה
קטגוריה:מאמני הפועל חולון בכדורגל
קטגוריה:אנשי היישוב ילידי הארץ
קטגוריה:דפים עם תרגומים שלא נסקרו
קטגוריה:אישים הקבורים בבית הקברות ירקון
קטגוריה:תל אביב-יפו: כדורגלנים
קטגוריה:ישראלים שנולדו ב-1928
קטגוריה:ישראלים שנפטרו ב-2019
שובוויה

שובוויה (שם מדעי: Shuvuuia) הוא סוג של דינוזאור נכחד קטן ממשפחת האלברזאוריים אשר חי בסוף תור הקרטיקון לפני 75 מיליון שנה. מאובניו נמצאו במונגוליה ב-1998 ונמצא בו מין יחיד - Shuvuuia deserti. משמעות השם היא מהמילה המונגולית: "шувуу" שפירושה: "עוף". שם המין הוא על שם הימצאו באזור המדבר המונגולי.
== מאפיינים ==
שובוויה היה דינוזאור קטן הקרוב למונונוקיוס שהגיע לאורך 60 ס"מ, מהקטנים שבדינוזאורים. הוא היה בעל לסתות דקות ועם לסת עליונה מעט גמישה. בתוך הלסתות היו שיניים דקות ועדינות. היצור היה דו-רגלי בעל זנב ארוך שעזר לו לנוע במהירות כדי לברוח מטורפים. בדומה לקרוביו מהמשפחה הטפרים שלו היו גדולים ונתלו בקצה זרועות קטנטנות. הדינוזאור היה מכוסה בנוצות דמויי-פרווה אשר שימשו אולי לכסות גופו אך לא הועילו בתעופה. 

הוא חי במדבריות מונגוליה לצידם של יצורים קטנים כמו האובירפטור, הולוצירפטור הקטלני והפרוטוצרטופס. כנראה שניזון מזרעים ומחרקים קרקעיים כמו יען מודרני.

== בתרבות ==
דינוזאור זה מופיע בסדרה כוכב הדינוזאורים שם פרט אחד נטרף על ידי אובירפטורים.

==קישורים חיצוניים==

קטגוריה:אלברזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1998
גביע המדינה בכדורסל 1955/1956

גביע המדינה בכדורסל לעונת 1955/1956 היא התחרות הראשונה של המפעל.

באותה עונה לא נערכו משחקי ליגה בשל מלחמת סיני, אולם הושק המפעל החדש - גביע המדינה בכדורסל.

שיטת המשחקים החל מהסיבוב הראשון ועד הגמר היא שיטת גביע אשר הוכרעה רק לאחר מפגשים כפולים.

21 קבוצות בלבד נרשמו, כאשר 11 מתוכן ייצגו את ליגה א' (הליגה הראשונה), 8 את ליגה ב', ו-2 קבוצות שלא שיחקו בליגה מסודרת (הפועל בת גלים והפועל גבת).

מכבי תל אביב זכתה בגביע הראשון, לאחר שניצחה בשני משחקי הגמר את יריבתה העירונית הפועל תל אביב.

== סיבוב ראשון ==

{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל משמר העמק
|33-52
|44-64
|מכבי פתח תקווה
|-
|הפועל קריית חיים
|54-46
|55-53
|הפועל פתח תקווה
|-
|מכבי חיפה
|50-40
|56-63
|הפועל כפר ויתקין
|-
|הפועל יפו
|48-57
|61-74
|הפועל רמת גן
|-
|מכבי רמת גן
|88-49
|64:44
|ברית מכבים עתיד
|-
|הפועל חיפה
| colspan="2" |ניצחון טכני להפועל חיפה
|הפועל ירושלים
|-
|מכבי ירושלים
| colspan="2" |ניצחון טכני למכבי ירושלים
|מכבי בת גלים
|-
|הפועל אשדות יעקב
|27:40
|לא נערך גומלין
|הפועל גבת
|}

== שמינית הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל משמר העמק
|46-43
|60-59
|הפועל חולון
|-
|הפועל פתח תקווה
|54-48
|ניצחון טכני לכפר ויתקין
|הפועל כפר ויתקין
|-
|הפועל יפו
|49:60
|68-49
|הפועל חיפה
|-
|מכבי ירושלים
|72-84
|43-69
|ברית מכבים עתיד
|-
|הפועל אשדות יעקב
|35-46
|64-48
|מכבי תל אביב
|-
|הפועל בית אלפא
| colspan="2" |ניצחון טכני למכבי דרום תל אביב
|מכבי דרום תל אביב
|}

== רבע הגמר ==
מכבי ירושלים עלתה לחצי הגמר ללא משחק

{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל פתח תקווה
|54-61
|76-63
|הפועל חולון
|-
|מכבי תל אביב
|54-64
|39-50
|מכבי דרום תל אביב
|-
|הפועל תל אביב
|55-64
|45-55
|הפועל חיפה
|-
|מכבי ירושלים
| colspan="2" |עלתה לחצי הגמר ללא משחק
|
|}

== חצי הגמר ==
=== המשחק הראשון ===
{| class="wikitable"
!קבוצה א'
!משחק ראשון
!קבוצה ב'
!קלעים מובילים
|-
|הפועל חולון
|57-64
|הפועל תל אביב
|פרדי כהן 25 / ארז לוסטיג 18
|-
|מכבי ירושלים
|85-68
|מכבי תל אביב
|ישראל טוויל 21 / זכריה עופרי 29
|}

=== הגומלין ===
{| class="wikitable"
!קבוצה א'
!משחק ראשון
!קבוצה ב'
!קלעים מובילים
|-
|הפועל תל אביב
|33-46
|הפועל חולון
|ארז לוסטיג 23 / פרדי כהן 13
|-
|מכבי תל אביב
|42-54
|מכבי ירושלים
|זכריה עופרי 16 / אברהם הופמן 14
|}

== הגמר ==
מכבי תל אביב זכתה בגביע הראשון בתולדותיה, לאחר שניצחה בשני משחקי הגמר את הפועל תל אביב.

=== משחק מספר 1 ===
<br />

=== משחק מספר 2 ===
<br />

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/20 עמודים 41-45]
*[http://www.jpress.nli.org.il/Olive/APA/NLI_heb/SharedView.Article.aspx?href=HBKR%2F1956%2F04%2F15&id=Ar00319&sk=C2FBC263 מכבי תל אביב זכה בגביע המדינה בכדורסל], הבקר, 15 באפריל 1956

==הערות שוליים==

קטגוריה:1955 בישראל: ספורט
קטגוריה:1956 בישראל: ספורט
קטגוריה:תחרויות כדורסל ב-1955
קטגוריה:תחרויות כדורסל ב-1956
קטגוריה:עונות בגביע המדינה בכדורסל
גביע המדינה בכדורסל 1957/1958

גביע המדינה בכדורסל לעונת 1957/1958 היא התחרות השנייה מאז היווסדו של המפעל.

מכבי תל אביב זכתה בגביע השני בתולדותיה, לאחר שניצחה במשחק הגמר את הפועל תל אביב.

== סיבוב ראשון ==

{| class="wikitable"
!קבוצה א'
!תוצאה
!קבוצה ב'
|-
|הפועל פתח תקווה
|44-52
|הפועל גבת
|-
|הפועל רמת גן
|35-41
|הפועל כפר ויתקין
|-
|הפועל גן שמואל
|36-39
|הפועל קריית חיים
|}

== סיבוב שני ==
{| class="wikitable"
!קבוצה א'
!תוצאה
!קבוצה ב'
|-
|הפועל חפציבה
|75-72
|הפועל מזרע
|-
|הפועל גן שמואל
|79-43
|הפועל רמת גן
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי ירושלים
|63-74
|הפועל בית אלפא
|-
|הפועל רמת גן
|31-45
|הפועל אשדות יעקב
|-
|מכבי חיפה
|47-37
|מכבי תל אביב
|-
|הפועל ירושלים
|50-47
|הפועל חיפה
|-
|מכבי דרום תל אביב
|34-40
|הפועל מזרע
|-
|מכבי פתח תקווה
|71-35
|הפועל תל אביב
|-
|מכבי רמת גן
|49-44
|הפועל משמר העמק
|-
|הפועל חולון
|טכני (חולון)
|הפועל עין חרוד
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|47-49
|הפועל חיפה
|-
|מכבי ירושלים
|52-45
|מכבי דרום תל אביב
|-
|הפועל חולון
|66-46
|הפועל תל אביב
|-
|הפועל משמר העמק
|30-47
|הפועל רמת גן
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|46-59
|הפועל משמר העמק
|רלף קליין 18/ אמיר יבזורי 13
|-
|הפועל תל אביב
|27-62
|מכבי דרום תל אביב
|חיים חזן 13 / משה גולוביי 8
|}

== הגמר ==
מכבי תל אביב זכתה בגביע המדינה השני בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/28 עמודים 57-58]
*ש. צבר, [http://www.jpress.nli.org.il/Olive/APA/NLI_heb/SharedView.Article.aspx?href=HBKR%2F1958%2F04%2F06&id=Ar00307&sk=C8B9DB57 מכבי תל אביב - מחזיקת הגביע ואלופת ישראל], הבקר, 6 באפריל 1958

== הערות שוליים ==

קטגוריה:1957 בישראל: ספורט
קטגוריה:1958 בישראל: ספורט
קטגוריה:תחרויות כדורסל ב-1957
קטגוריה:תחרויות כדורסל ב-1958
קטגוריה:עונות בגביע המדינה בכדורסל
גביע המדינה בכדורסל 1958/1959

גביע המדינה בכדורסל לעונת 1958/1959 היא התחרות השלישית מאז היווסדו של המפעל.

מכבי תל אביב זכתה בגביע השלישי בתולדותיה, לאחר שניצחה במשחק הגמר את הפועל חולון.

== סיבוב ראשון ==

{| class="wikitable"
!קבוצה א'
!תוצאה
!קבוצה ב'
|-
|אס"א תל אביב
|52-48
|מכבי יפו
|-
|הפועל חפציבה
|70-33
|הפועל רמת גן
|-
|הפועל בית אלפא
|42-50
|הפועל עין חרוד
|-
|מכבי פתח תקווה
|51-84
|ברית מכבים עתיד
|-
|הפועל חדרה
|33-34
|הפועל שפיים
|-
|הפועל יפו
|44-45
|הפועל נירים
|-
|מכבי בת גלים
|56-78
|הפועל זיקים כרמיה
|}

== סיבוב שני ==
{| class="wikitable"
!קבוצה א'
!תוצאה
!קבוצה ב'
|-
|הפועל קריית חיים
|44-77
|הפועל להב
|-
|הפועל רמת גן
|52-55
|הפועל בית אלפא
|-
|הפועל חדרה
|42-30
|מכבי חדרה
|}

== סיבוב שלישי ==
{| class="wikitable"
!קבוצה א'
!תוצאה
!קבוצה ב'
|-
|מכבי פתח תקווה
|60-62
|הפועל רמת גן
|-
|הפועל יפו
|73-78
|הפועל נתניה
|-
|הפועל קריית חיים
|39-71
|מכבי חדרה
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|49-71
|הפועל משמר העמק
|-
|הפועל גבעת ברנר
|54-68
|הפועל חיפה
|-
|מכבי קריית מוצקין
|37-52
|הפועל אשדות יעקב
|-
|מכבי ירושלים
|64-61
|מכבי פתח תקווה
|-
|הפועל ירושלים
|41-54
|מכבי דרום תל אביב
|-
|הפועל חולון
|42-67
|מכבי רמת גן
|-
|מכבי תל אביב
|36-58
|הפועל יפו
|-
|מכבי חיפה
|45-56
|הפועל קריית חיים
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|58-80
|הפועל גבעת ברנר
|-
|מכבי תל אביב
|48-61
|מכבי פתח תקווה
|-
|הפועל חולון
|46-55
|הפועל ירושלים
|-
|מכבי קריית מוצקין
|49-54
|מכבי חיפה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל חולון
|46-57
|הפועל תל אביב
|דני הדר 24 / חיים חזן ועזרי לובושיץ 12 כ"א
|-
|מכבי תל אביב
|47-66
|מכבי קריית מוצקין
|תנחום כהן-מינץ 14 / שלמה דובדבני 14
|}

== הגמר ==
מכבי תל אביב זכתה בגביע המדינה השלישי בתולדותיה.

מכבי תל אביב הודרכה, כמו בכל אותה תקופה, בידי יהושע רוזין; בחולון שימש מרסל חפץ כמאמן-שחקן. תל אביב הוליכה בפתיחה 8-17, אבל חולון, שנהנתה מיום מצוין של עמוס קופפר ודני הדר, צימקה עד ההפסקה ל-24-26 ובמחצית השנייה הפכה במפתיע ל-33-40 ו-37-43. אלא שבין הדקות ה-34 ל-38, קלעה תל אביב, בהנהגתו של הרכז יעקב מילשטיין, 16 נקודות ללא מענה - בדרך לזכייה של מכבי תל אביב בתואר.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/32 עמודים 66-67]
*[http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1986%2F04%2F03&id=Ar04300&sk=B42F4D6D 1959: מלחמת חולון בגביע], מעריב, 3 באפריל 1986
* 

== הערות שוליים ==

קטגוריה:1958 בישראל: ספורט
קטגוריה:1959 בישראל: ספורט
קטגוריה:תחרויות כדורסל ב-1958
קטגוריה:תחרויות כדורסל ב-1959
קטגוריה:עונות בגביע המדינה בכדורסל
קיארה פראני

קיארה פראני (באיטלקית: Chiara Ferragni, נולדה ב-7 במאי 1987) היא אשת עסקים, דוגמנית ואושיית אופנה איטלקית.

נחשבת לבלוגרית האופנה המפורסמת בעולם, בעלת הבלוג "The Blonde Salad" (הסלט הבלונדיני בתרגום חופשי).

== ביוגרפיה ==
קיארה פראני נולדה בקרמונה בצפון איטליה, לרופא שיניים, מרקו פראני ומרינה די גוארדו, סופרת מצפון איטליה.

בשנת 2009 החלה פראני לפרסם את הבלוג שלה "The Blonde Salad", וכיום הוא מתופעל על ידי צוות של עשרה אנשים. באותן שנים היו לבלוג שלה כ-12 מיליון כניסות בחודש.

ב-2011 הגדיר אותה המגזין ניו יורק כאחת הפריצות הגדולות של השנה בתחום אופנת הרחוב (street-style).

קיארה למדה משפטים באוניברסיטת בוקוני אך לא סיימה את התואר.

פראני מדגמנת עבור מותגים רבים ומשתתפת בפורמטים טלוויזיוניים שונים, ביניהם המותגים, לואי ויטון, פנטן, פנדי, Guess ,Tod's ועוד. היא השתתפה בעיצוב קו הנעלים של Steve Madden באביב 2014, והייתה הפרזנטורית של TRL Awards, כמו כן היא הבלוגרית הראשונה שכיכבה על השער של מגזין "ווג", הספרדי באפריל 2015.

פראני פעילה מאוד באינסטגרם ובחשבון שלה מעל 26 מיליון עוקבים. לפי פרסומים היא מרוויחה כ- $12,000 לפרסום של פוסט ממומן.

בינואר 2015, הבלוג וקו הנעלים של פראני Chiara Ferragni Collection, נלמדים בבית הספר למנהל עסקים של אוניברסיטת הרווארד.

ביולי 2017 פתחה פראני את החנות שלה Chiara Ferragni Collection במילאנו.

בסטפמבר 2017, דורגה פראני ראשונה, ברשימת האנשים הכי המשפיעים בתחום האופנה של המגזין פורבס(Forbes Top Influencers).

במאי 2018, הכריז המגזין Footwear News על פראני "אחת האמהות הכי משפיעות בתעשיית האופנה".

== חיים אישים ==
פראני נשואה לראפר האיטלקי פדריקו לוסיה, הידוע בכינויו פדז.

הם התארסו בהופעה שלו בורונה אל מול המצלמות, החתונה התקיימה בנוטו, סיציליה בספטמבר 2018.

לזוג יש 2 ילדים, בן בשם לאון (בשם מקוצר ליאו) ובת בשם ויטוריה (ויטו) והם גרים בין מילאנו ולוס אנג'לס.

==קישורים חיצוניים==

* 

* גל סלונימסקי, [https://www.atmag.co.il/נפילתה-של-הבלוגרית-מספר-1/ נפילתה של "הבלוגרית מספר 1": מה קרה לקיארה פראני?], באתר את, 17 בנובמבר 2021

== הערות שוליים ==

קטגוריה:אנשי עסקים איטלקים
קטגוריה:דוגמניות איטלקיות
קטגוריה:בלוגריות
קטגוריה:פורבס 30Under30
קטגוריה:איטלקיות שנולדו ב-1987
קטגוריה:איטלקים שנולדו ב-1987